钦定古今图书集成/历象汇编/乾象典/第021卷 > 坤舆图说 > 《四元行之序并其形》
## 钦定古今图书集成/历象汇编/乾象典/第021卷 > 坤舆图说 > 《四元行之序并其形》

四元行，不杂不乱，盖有次第，存乎其间，故得其所则
安，不得其所则强，及其强力已尽，自复归于本所焉。
本所者何？土下而水次之，火上而气次之，此定序也。
其故有三：一曰重轻，重爱卑，轻爱高，以分上下，重轻
又有甚次之别，因上之中有下，下之中有上，以分元
行之四。水轻于土，气重于火，水在土之上，气在火之
下。然水以重言，气以轻言者，较从其众故也。盖“水”对
一〈土〉曰：轻对二。〈火气〉曰：《重气》对“一。”〈火〉曰：“重对二。”〈水土〉则曰
“轻也。”以是知水必下而不上，气必上而不下矣。二曰
和情盖情。相和则近，相背则远。假如干冷成土，湿冷
成水，水土以冷情相和，故相近。湿热成气，湿冷成水，
水气以湿情相和，故亦相近。干热成火，湿热成气，气
火以热情相和，故亦相近。若背情之行，相反则远。假
如水冷而湿，火热而干，二情正背，故以相远问。土火
以干情相和而极远者，以土火虽有相和之情，重轻
大异，故权衡于二者之故，可以定四行之序矣。三曰
见试。盖四行之序，目前易试也。火发为焱，常有从下
至上，尖杀之形。四曰火形，盖不能安下，而奋力以上，
必向极高是也。气偶入土水之中，不得其安，而欲上
行，在土为地震，为山崩，在水为沤为泡。试强一球至
水底，忽然突出是也。水若腾在气域，必被强而不得
安。迨强力已尽，自复归于本所。如成雨者，以太阳薰
蒸，地湿为云，云稀属气，故轻而浮；云密属水，故重而
坠。坠者复其本所也。土入水，必下至水底而后安。夫
《四元行》必圆，其理有二：一则宇宙之全，正为一球，球
以天与火、气、水、“土”五大体而成。天体即圜，则四元行
之皆为形，圜也断然矣。一则四行皆在月天之下相
切，若有他形，则火形之上，或方或尖而不圜，必于月
天之下未能相切，以致有空阙，为物性所不容矣。四
行之上即圜，则其下亦然，苟下有他形，则周乎地者
亦不圆矣。地即无不圆，则其相连之水与气，亦无不
圆可知矣。盖凡物必圆而后能存，如方则易散而毁
矣。以故非特天地与四元行皆圆，至于人物肢体及
草木果实，无不皆圜也。即如滴水而必成珠，此固物
合以存，不欲散而毁也。